EkBass/fiwiki-20250220-pages-articles huggingface dataset:
Tsingeli

Tsingeli (Zingel zingel) on ahventen (Percidae) heimoon kuuluva kalalaji. == Ulkonäkö ja koko == Tsingeli on ruumiinmuodoltaan solakka ja liereä, ja sillä on ahvenen tapaan kaksi selkäevää. Se kasvaa tavallisesti 15–20 senttimetrin mittaiseksi. == Levinneisyys ja elinympäristö == Lajia tavataan Tonavassa ja sen sivujoissa. Se on melko harvinainen ja tulee saaliiksi melko harvoin. == Ravinto ja elintavat == Tsingeli on pohjakala, ja pysyttelee päivisin kivien alla piilossa. Öisin se etenee nykäyksittäin etsien ravintoaan, joka on hyönteisten toukkia, matoja, mätiä ja kalanpoikasia. Tsingelit kutevat maalis- huhtikuussa. Mätimunia niillä on noin 5 000. == Lähteet == * Luokka:Ahvenet
Tonavankiiski

Tonavankiiski (Gymnocephalus schraetser) on ahventen (Percidae) heimoon kuuluva kalalaji. Sen pituus on tavallisesti 15–25, korkeintaan 30 senttimetriä. Tonavankiisket kutevat huhti-toukokuussa, ja mätimunia on noin 10 000. Lajin uhanalaisuusluokitus on Kansainvälisen luonnonsuojeluliiton mukaan elinvoimainen. == Lähteet == Luokka:Ahvenet
Venetsiantokko

Venetsiantokko (Pomatoschistus canestrinii) on tokkojen (Gobiidae) heimoon kuuluva kalalaji. Se kasvaa tavallisesti 5–6 senttimetrin mittaiseksi. Venetsiantokkoa tavataan Jadrojoessa sekä Venetsian ympäristössä. == Lähteet == Luokka:Hietatokot
Salaria

Salaria on luikeroiden (Blenniidae) heimoon kuuluva kalasuku. Siihen kuuluu FishBasen mukaan viisi lajia. == Lajit == * Salaria atlantica (Doadrio, Perea & Yahyaoui, 2011) * Salaria basilisca (Valenciennes, 1836) – Seepraluikero * Salaria economidisi (Kottelat, 2004) – Kreikanluikero * Salaria fluviatilis (Asso, 1801) – Jokiluikero * Salaria pavo (A. Risso, 1810) – Riikinkukkoluikero == Lähteet == Luokka:Luikerot
Touko Hujanen

Touko Hujanen (s. 1986 Tampere) on reportaasiin erikoistunut valokuvaaja ja palkittu kuvajournalismin ammattilainen. Hän on mm. vuoden 2018 kuvajournalisti, vuoden 2011 lehtikuvaaja ja vuoden nuori lehtikuvaaja 2009. ==Elämä ja ura== Hujanen on valmistunut Tampereen yliopiston visuaalisen journalismin maisteriohjelmasta. Hän on työskennellyt lukuisille medioille Suomessa ja ulkomaillakotisivut http://toukohujanen.com/. Hujasen valintaa vuoden 2018 kuvajournalistiksi perusteltiin vahvalla omintakeisella kädenjäljellä ja sillä, että Hujasen kuvasarja oli tuomarien mukaan kansainvälistä tasoa. ”Tekijä antaa kuvien puhua ja niiden näkemykselliset kuvatekstit vahvistavat tarinaa entisestään. Kuvaaja ei ole vain kuvien tekijä, vaan tarinankertoja.” Hujanen voitti myös henkilökuva- ja kuvareportaasisarjat. Lisäksi hänet palkittiin kunniamaininnoilla urheilukuva- ja kuvaessee-sarjoissa. Tuomariston mukaan Hujasen palkittu reportaasi Lasse Nordlundista on osuva provokaatio ja yhteiskunnallinen kommentti: “Kuvasarja herättelee katsojan pohtimaan omaa suhdetta luontoon ja kuluttamiseen. Tarvitsemmeko kaikkea materiaa ja turhuutta ympärillemme?” Hujanen julkaisee Uuden Maan Sanomat -sanomalehtiteosta, jota julkaistaan rajattuna painoksena ja se toimii myös gallerioissa, kellareissa ja kaduilla. Hän vetää myös kuvajournalistien Yksitoista-kollektiivia. ==Teokset== * ==Lähteet== Luokka:Suomalaiset valokuvaajat Luokka:Vuonna 1986 syntyneet Luokka:Elävät henkilöt
Debinha

Débora Cristiane de Oliveira, taiteilijanimeltään Debinha (s. 20. lokakuuta 1991) on brasilialainen jalkapalloilija. Hän on pelipaikaltaan keskikenttäpelaaja tai hyökkääjä. Hän on pelannut Brasilian naisten maajoukkueessa vuoden 2019 MM-kilpailujen päättyessä 85 maaottelua ja tehnyt niissä 28 maalia. Ensimmäisen naisten maaottelunsa hän pelasi vuonna 2011. Debinha edustaa seuratasolla yhdysvaltalaista North Carolina Couragea. Hän on pelannut myös Norjassa. == Lähteet == Luokka:Brasilialaiset jalkapalloilijat Luokka:Vuonna 1991 syntyneet Luokka:Elävät henkilöt
Kathellen Sousa

Kathellen Sousa Feitoza, taiteilijanimeltään Kathellen (s. 26. huhtikuuta 1996) on brasilialainen jalkapalloilija. Hän on pelipaikaltaan puolustaja. Hän on pelannut Brasilian naisten maajoukkueessa vuoden 2019 MM-kilpailujen päättyessä kahdeksan maaottelua. MM-kilpailuissa hän pelasi avauskokoonpanossa Brasilian kaikissa neljässä ottelussa. Ensimmäisen naisten maaottelunsa hän pelasi vuonna 2018. Kathellen edustaa seuratasolla italialaista Internazionalea, johon hän siirtyi vuonna 2020 ranskalaisesta Girondins de Bordeaux'sta. == Lähteet == Luokka:Brasilialaiset jalkapalloilijat Luokka:Vuonna 1996 syntyneet Luokka:Elävät henkilöt
Baekjeongit

Baekjeongit (, hanja 白丁, McCune-Reischauer paekchǒng) olivat korealainen kastittomien yhteiskuntaluokka, joka muodostui tiettyjen ammattiryhmien jäsenistä, kuten nahkureista ja lihakauppaista. Virallinen syrjintä lopetettiin 1800-luvun loppupuoliskolla, mutta epäluuloja baekjeongeja kohtaan esiintyy joissain tilanteissa edelleen. Burakulaiset muodostavat hyvin saman kaltaisen yhteiskuntaluokan Japanissa. ==Piirteet== Baekjeongit muodostivat kastittomien luokan korealaisessa yhteiskunnassa. Ryhmänä he eivät ole niinkään oma etninen ryhmänsä, vaan pikemminkin ammattikuntaryhmä. Esimerkiksi fyysisesti he eivät poikkea muusta väestöstä. Heille on tosin historian saatossa muodostunut joitakin etnisille ryhmille tyypillisiä piirteitä. Baekjeongit olivat esimerkiksi nylkyreitä, nahkureita ja lihakauppiaita. Baekjeongien ammatteja pidettiin eri syistä "epäpuhtaina" ja he kohtasivat halveksuntaa muilta yhteiskuntaluokilta. Esimerkiksi avioliitot beakjeongien ja muiden yhteiskuntaluokkien jäsenten välillä olivat harvinaisia. Ammatinharjoittajina he olivat kuitenkin tarpeellisia ja heillä oli omien alojensa monopoli aina 1800-luvun jälkipuoliskolle saakka. He poikkesivat myös orjista, sillä he omistivat oman työnsä, valmistamansa tuotteet ja niistä saamansa tuoton. Nimi baekjeong voidaan kääntää suomeksi sivistymättömiksi tai yksinkertaiseksi väeksi. ==Historia== Beakjeongit muistuttavat historialtaan ja monilta piirteiltään Japanin vastaavaa burakulaisten yhteiskuntaluokkaa. Mahdollisesti molemmat ryhmät edustavat samaa hyvin vanhaa nahkurien ja nylkyrien ammattikuntaa. Korean Joseon-dynastian aikana baekjeongit valmistivat esimerkiksi satuloita ja muita nahkatuotteita. Muiden korealaisten kaltaiset ihmisoikeudet beakjeongit saivat vasta 1870-luvulla. Japanin burakulaiset olivat saaneet vastaavat oikeudet Japanissa samoihin aikoihin. Vuonna 1894 poistettiin säädös, jonka mukaan beakjeongien tuli käyttää teurastajan päähinettä. Epäluulo ja syrjintä jatkui kuitenkin pidempään. 1800-luvun loppupuoliskolla monet beakjeongit kääntyivät ulkomaalaisten tekemän lähetystyön tuloksena kristinuskoon, koska kristityt eivät hyväksyneet yhteiskuntaluokkien erottelua. Nykyisin beakjeongit asuvat sekaisin muun väestön keskuudessa ja korealaisten asenteet ovat muuttuneet jonkin verran. Korealaisten suhtautumista beakjeongeihin voidaan pitää suopeampana, kuin japanilaisten suhtautumista burakulaisiin. Syrjintää esiintyy kuitenkin edelleen tietyissä tilanteissa ja monet baekjeongit ovatkin pyrkineet salaamaan alkuperänsä. Beakjeongien nykyisestä lukumäärästä ei ole virallisia tilastoja. Nykyisin heitä on ehkä noin 80 000\. Monet beakjeongit harjoittavat edelleen vanhoja ammattejaan nylkyreinä, nahkureina, teurastajina ja lihakauppiaina. Monet ovat myös jääneet työttömiksi. ==Lähteet== Luokka:Korealainen kulttuuri
Beatriz Zaneratto João

Beatriz Zaneratto João, taiteilijanimeltään Beatriz (s. 17. joulukuuta 1993) on brasilialainen jalkapalloilija. Hän on pelipaikaltaan keskikenttäpelaaja tai hyökkääjä. Hän on pelannut Brasilian naisten maajoukkueessa vuoden 2019 MM-kilpailujen päättyessä 72 maaottelua ja tehnyt niissä 22 maalia. Hän on pelannut maailmanmestaruuskilpailuissa vuosina 2011, 2015 ja 2019 sekä olympialaisissa vuonna 2016. == Lähteet == Luokka:Brasilialaiset jalkapalloilijat Luokka:Vuonna 1993 syntyneet Luokka:Elävät henkilöt
Monica Hickmann Alves

Monica Hickmann Alves, taiteilijanimeltään Mônica (s. 21. huhtikuuta 1987) on brasilialainen jalkapalloilija. Hän on pelipaikaltaan puolustaja. Hän on pelannut Brasilian naisten maajoukkueessa vuoden 2019 MM-kilpailujen päättyessä 62 maaottelua ja tehnyt niissä yhdeksän maalia. MM-kilpailuissa hän pelasi Brasilian kaikki neljä ottelua alusta loppuun. Ensimmäisen naisten maaottelunsa hän pelasi vuonna 2014. Mônica edustaa kotimaassaan Corinthiansia. Hän on pelannut myös muun muassa yhdysvaltalaisseura Orlando Pridessa ja espanjalaisseura Atlético Madridissa. == Lähteet == Luokka:Brasilialaiset jalkapalloilijat Luokka:Vuonna 1987 syntyneet Luokka:Elävät henkilöt
Tšernobog (Disney)

Tšernobog (engl. Chernabog) on Disneyn vuoden 1940 Fantasia-elokuvassa esiintyvä musta isokokoinen demoni, jolla on mustat siivet. Tšernobogin nimi tulee slaavilaisessa mytologiassa esiintyvästä Tšernobogista. Disneyn Tšernobog muistuttaa ulkonäöltään Saatanaa. Tšernobog esiintyy elokuvan osiossa Yö autiolla vuorella (Night on Bald Mountain), jossa hän herää vuorenhuipulta vapun yönä ja voimillaan herättää useita haamuja, hirviöitä ja demoneita henkiin ja on saavuttamaisillaan täyden voittonsa tuliolentojen pyöriessä hänen ympärillään, mutta nousevan auringon valo ja kellojen kumina pakottavat Tšernobogin peittämään itsensä siivillään ja palaamaan takaisin vuorenhuipuksi, jolloin hänen luomansa olennot katoavat. Tšernobog esiintyy myös Olipa kerran -sarjan neljännellä kaudella, jossa hänet vapautetaan Storybrookeen, mutta hänet kukistettiin houkuttelemalla hänet kaupungin ulkopuolelle. Chernabog on esiintynyt myös Mikin klubi -sarjassa ja vuoden 2013 Mikki Hiiri -sarjan jaksossa ”Painajaisten pelikenttä” sekä Halloween- teemaisessa erikoisjaksossa ”The Scariest Story Ever”. Luokka:Disneyn hahmot
Jaala (kaupunginosa)

Jaala eli Jaalan kirkonkylä on Kouvolan kaupungin Jaalan suuralueen kaupunginosa ja tilastoalue. Sen keskiosassa Pyhäjärven pohjoisrannalla sijaitsee Jaalan kirkonkylä, joka on entisen Jaalan kunnan keskustaajama. Asukkaita Jaalan kirkonkylän tilastoalueella on 1 298\. Jaalan kirkonkylä rajautuu etelässä ja lännessä Iitin kuntaan, ja Lyöttilän, Kimolan (Väärtin), Sitikkalan, Tapolan ja Koskenniskan kyliin. ==Osa-alueet== ===Kylät ja asuinalueet=== *Kirkonkylä **Hokkarinharju **Kyrönkylä **Metsäkylä *Kimola *Palojärvi **Pyörylä *Verla **Nisus == Palvelut ja teollisuus == === Kunnalliset ja julkiset palvelut === *Jaalan kirjasto *Jaalan terveysasema *Jaalan koulu (luokat 1–6) *Jaalan liikuntahalli *Jaalan palvelukeskus (vanhainkoti) Kouvolan kaupunkiKymsote === Kaupalliset palvelut === *S-market Jaala *Vanha kelo -huoltoasema ja ravintola *Jaalan jäteasema *Seo Jaala -kylmäasema === Kirkolliset palvelut === *Jaalan kirkko *Jaalan hautausmaa ==Lähteet== Luokka:Kouvolan kaupunginosat
Hyundai i10

Hyundai i10 on Hyundain vuodesta 2007 lähtien valmistama A-segmentin automalli, joka korvasi Hyundai Atosin. == Hyundai i10 PA (2007–2017) == Ensimmäisen sukupolven i10 esiteltiin syksyllä 2007 New Delhissä. Se perustuu samalle pohjalevylle kuin muutamaa vuotta aikaisemmin markkinoille tullut Kia Picanto. Vuoden 2008 Euro NCAP -kolaritestistä i10 sai tulokseksi neljä tähteä viidestä. Vuonna 2011 mallin ulkoista ilmettä muokattiin vastaamaan uudempia Hyundai-malleja. == Hyundai i10 IA/BA (2013–) == Toisen sukupolven i10 esiteltiin Frankfurtin autonäyttelyssä syksyllä 2013. Se on Hyundain eurooppalaisen suunnitteluosaston Saksan Rüsselsheimissa kehittämä ja perustuu uudelle pohjalevylle. Edeltäjäänsä verrattuna auto on 80 millimetriä pidempi, 65 millimetriä leveämpi ja viisi millimetriä matalampi. Akseliväli kasvoi viidellä millimetrillä. Vuoden 2014 Euro NCAP -kolaritestistä i10 sai tulokseksi neljä tähteä viidestä. Syksyllä 2013 esiteltiin Intiassa mallin 10 senttimetriä pidennetty versio nimeltään Grand i10 (koritunnus BA), jota ei myydä lainkaan Euroopan markkinoilla. Sillä on myös sedan-korinen sisarmalli Hyundai Xcent. Pariisin autonäyttelyssä syksyllä 2016 esiteltiin kasvojenkohotuksen kokenut i10, jonka keulan ilmettä uudistettiin uudenmallisella etusäleiköllä. Myös takapuskuriin tehtiin pieniä muutoksia. == Hyundai i10 LA (2019–) == Kolmannen sukupolven i10 esiteltiin Frankfurtin autonäyttelyssä syyskuussa 2019. Edeltäjäänsä verrattuna sen akseliväli kasvoi neljällä ja leveys kahdella senttimetrillä. Se on kuitenkin kaksi senttimetriä aiempaa matalampi. Mallin sedan-korinen rinnakkaismalli on nimeltään Hyundai Aura. Vuoden 2020 Euro NCAP -kolaritestistä i10 sai tulokseksi kolme tähteä viidestä. Bensiinimoottorit ovat kolmesylinterinen 1,0-litrainen (67 hv) ja nelisylinterinen 1,2-litrainen (84 hv). Joillain markkinoilla saatavana on myös kolmesylinterinen 1,1-litrainen dieselmoottori. == Lähteet == == Aiheesta muualla == i10 Luokka:A-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Tamires Cássia Dias Gomes

Tamires Cássia Dias Gomes, taiteilijanimeltään Tamires (s. 10. lokakuuta 1987) on brasilialainen jalkapalloilija. Hän on pelipaikaltaan puolustaja. Hän on pelannut Brasilian naisten maajoukkueessa vuoden 2019 MM-kilpailujen päättyessä 94 maaottelua ja tehnyt niissä neljä maalia. Ensimmäisen naisten maaottelunsa hän pelasi vuonna 2013. Tamires edustaa seuratasolla tanskalaista Fortuna Hjørringiä. == Lähteet == Luokka:Brasilialaiset jalkapalloilijat Luokka:Brasilialaiset olympiamitalistit Luokka:Vuonna 1987 syntyneet Luokka:Elävät henkilöt
McCune–Reischauer-romanisaatio

McCune–Reischauer-romanisaatio on korean kielen transkriptiojärjestelmä latinalaisille aakkosille. McCune–Reischauer-romanisaatio on saanut nimensä kehittäjiensä McCunen ja Reischauerin mukaan. Järjestelmä on peräisin Yhdysvalloista ja se julkaistiin nykymuodossaan vuonna 1939. Järjestelmän käyttö lisääntyi huomattavasti Korean sodan myötä. Korean kielen transkriptiolle on olemassa myös useita muita käytössä olevia tai olleita järjestelmiä. Esimerkiksi Etelä-Korea on suositellut vuonna 2000 käyttöön otetun uudistetun latinisaation käyttöä. McCune–Reischauer-romanisaation joistakin muista järjestelmistä poikkeavia piirteitä ovat esimerkiksi tiettyjen äänenrakenteen kannalta merkityksettömienkin foneettisien vaihtelujen osoittaminen peruskirjaimilla. Esimerkiksi heikkoon klusiiliin voidaan osoittaa kirjaimilla p, t ja k sanan alussa tai lopussa. Sanan sisällä heikkoon klusiiliin viitataan kirjaimilla b, d ja g. Menetelmän takia sama sana voidaan joissain yhteyksissä kirjoittaa hyvin eri tavoin. Likvidaan viitataan tavuasemasta riippuen kirjaimilla r tai l. Tavunrajaisia konsonanttiryhmiä hahmotetaan oikeinkirjoituksen sijaan ääneasun mukaisesti. Tavunloppuiset klusiilit mukautuvat tavunalkuisen nasaalin mukaan, sekä tavunalkuiset dentaalikonsonantit tavunalkuisen likvidan mukaan. Joissain tapauksissa perusmerkkiin lisätään diakriitti eli lisämerkki. Lisämerkkejä on kaksi, konsonanttimerkkiä seuraava heittomerkki ja vokaalimerkin yläpuolelle merkittävä kaari. Heittomerkki erottaa vahvat klusiilit ja afrikaatat heikoista. Esimerkiksi pt, t, ch ja k ovat heikkoja, kun taas vahvoja ovat p’, t’, ch’ ja k’. Kaari erottaa puolestaan takaiset laveat vokaalit pyöreistä. Esimerkkinä pyöreät o ja u, sekä laveat ǒ ja ǔ. Järjestelmästä on olemassa myös muunnos, jossa ero toteutetaan lisäkirjaimella. Esimerkiksi vahvat klusiilit ovat ph, th, ch ja kh, sekä leveät vokaalit eo ja eu. ==Lähteet== Luokka:Korean kieli Luokka:Translitterointi Luokka:Kirjoitusjärjestelmät
Ragnar Ölander

Ragnar Eyvand Ölander (21. kesäkuuta 1899 Viipuri Kuka kukin on (Aikalaiskirja) 1954, s. 1015 (Viitattu 9.6.2019) – 28. lokakuuta 1957) oli suomalainen toimittaja ja Ylen ohjelmajohtaja. ==Henkilöhistoria== Ragnar Ölanderin vanhemmat olivat tullitarkastaja Victor Emil Ölander ja Regina Hedman ja puoliso vuodesta 1932 filosofian maisteri Dolly Edgren. Professori Victor Ölander oli hänen veljensä. Ragnar Ölander tuli ylioppilaaksi 1917 ja teki opintomatkoja Eurooppaan 1920- ja 1930-luvulla ja Yhdysvaltoihin 1940-luvulla. Hän oli Svenska Pressenin toimittaja 1928–1944 ja toimitussihteeri 1933–1944 ja Hufvudstadsbladetin 1944–1946. Yleisradion ruotsinkielisenä ohjelmajohtajana Ölander toimi 1946–1957, Aftonbladetin kirjeenvaihtaja hän oli 1929–1932. Ölanderilla oli myös useita lehti- ja muiden alojen luottamustoimia.Kuolleita. Helsingin Sanomat, 31.10.1957, s. 2.Kuka kukin oli (Viitattu 9.6.2019) ==Julkaisuja== * Finlands metallindustriförening 1918–1928, 1929 * Suomen liikemiehiä = Affärsmän i Finland. 1, A-L, 1930 * Finlands ekonomiska situation just nu, 1945, föredrag på länskonferensen för Fadderortsrörelsen i Falun den 20 oktober 1945 * Finland och Ryssland, 1945 * Amerika i blickpunkten, 1946, suom. Amerikka valokeilassa: vaikutelmia matkalta nykypäivien U.S.A:ssa (Sorella Soveri) * Radiokuuntelijan kirja: uutta mikrofonin maailmasta koti- ja ulkomailta, 1947, ruots. Radiolyssnarens bok: nytt från mikrofonens värld i hemland och utland, toim. Jussi Koskiluoma, Untamo Utrio, Ragnar Ölander * Ragnar Ölander – Egidius Ginström R[ådstuvu]R[ätten]s protokoll 15 juni – 13 december 1956, 1957, Ragnar Ölander, Egidius Ginström * Krig och censur, 1958 ==Lähteet== Luokka:Suomalaiset toimittajat Luokka:Ylen henkilöstö Luokka:Suomalaiset tietokirjailijat Luokka:Vuonna 1899 syntyneet Luokka:Vuonna 1957 kuolleet
Jousiammunta kesäolympialaisissa 2020 – miesten joukkuekilpailu

Miesten joukkuekilpailu jousiammunnassa Tokion olympialaisissa 2020 käydään Dream Island Archery Fieldillä 26. heinäkuuta. Kilpailuun osallistuu 12 joukkuetta. ==Karsinnat== Isäntämaa Japani pääsee suoraan olympiaturnaukseen. Vuoden 2019 MM–kilpailuista mukaan pääsee kahdeksan parasta joukkuetta. Jos Japani on kahdeksan parhaan joukossa, mukaan otetaan yhdeksänneksi paras joukkue. Loput kolme joukkuepaikkaa karsitaan erillisessä karsintaturnauksessa. Jos Japani ei ole saanut paikkaa MM–kilpailujen kautta ja osallistuu erilliseen karsintaturnaukseen ja on kolmen parhaan joukossa, paikan olympialaisiin saa karsintaturnauksen neljäs joukkue. Maanosa Tyyppi Karsintatapa Ajankohta Paikat Maat Joukkue Isäntämaa 1 Joukkue MM–kilpailut 2019 10. – 16. kesäkuuta 2019 8 Joukkue Erillinen joukkuekarsintaturnaus 18. – 21. kesäkuuta 2021 3 ==Osallistuvat urheilijat ja karsintatulokset== # Valtio Ampujat Pisteet 10s Xs 1\. Kim Woo-jin Oh Jin-hyek Kim Je-deok 2049 119 56 2\. Gijs Broeksma Steve Wijler Sjef van den Berg 2012 96 35 3\. Li Jialun Wang Dapeng Wei Shaoxuan 2011 94 25 4\. Takaharu Furukawa Yuki Kawata Hiroki Muto 1988 86 23 5\. Jack Williams Brady Ellison Jacob Wukie 1987 89 29 6\. Deng Yu-cheng Tang Chih-chun Wei Chun-heng 1985 83 25 7\. Riau Ega Agatha Arif Dwi Pangestu Alviyanto Prastyadi 1979 81 27 8\. Denis Gankin Sanzhar Mussayev Ilfat Abdullin 1973 83 31 9\. Atanu Das Pravin Jadhav Tarundeep Rai 1961 72 18 10\. Tom Hall Patrick Huston James Woodgate 1959 67 27 11\. David Barnes Ryan Tyack Taylor Worth 1949 69 27 12\. Thomas Chirault Pierre Plihon Jean-Charles Valladont 1941 65 22 ==Turnauspuu== ==Sijoitukset== align=center align=center align=center 4\. 5\. 6\. 7\. 8\. 9\. 10\. 11\. 12\. ==Lähteet== Luokka:Jousiammunta kesäolympialaisissa 2020
Jousiammunta kesäolympialaisissa 2020 – naisten joukkuekilpailu

Naisten joukkuekilpailu jousiammunnassa Tokion olympialaisissa 2020 käydään Dream Island Archery Fieldillä 25. heinäkuuta. Kilpailuun osallistuu 12 joukkuetta. ==Karsinnat== Isäntämaa Japani pääsee suoraan olympiaturnaukseen. Vuoden 2019 MM–kilpailuista mukaan pääsee kahdeksan parasta joukkuetta. Jos Japani on kahdeksan parhaan joukossa, mukaan otetaan yhdeksänneksi paras joukkue. Loput kolme joukkuepaikkaa karsitaan erillisessä karsintaturnauksessa. Jos Japani ei ole saanut paikkaa MM–kilpailujen kautta ja osallistuu erilliseen karsintaturnaukseen ja on kolmen parhaan joukossa, paikan olympialaisiin saa karsintaturnauksen neljäs joukkue. Maanosa Tyyppi Karsintatapa Ajankohta Paikat Maat Joukkue Isäntämaa 1 Joukkue MM–kilpailut 2019 10. – 16. kesäkuuta 2019 8 Joukkue Erillinen joukkuekarsintaturnaus 18. – 21. kesäkuuta 2021 3 ==Osallistuvat urheilijat ja karsintatulokset== # Valtio Ampujat Pisteet 10s Xs 1\. Jang Min-hee Kang Chae-young An San 2032 (OR, WR) 104 39 2\. Alejandra Valencia Aída Román Ana Vázquez 1976 81 29 3\. Jennifer Mucino-Fernandez Casey Kaufhold Mackenzie Brown 1970 73 24 4\. Miki Nakamura Azusa Yamauchi Ren Hayakawa 1957 74 25 5\. Yang Xiaolei Wu Jiaxin Long Xiaoqing 1952 67 16 6\. Svetlana Gomboeva Jelena Osipova Ksenia Perova 1945 70 23 7\. Tan Ya-ting Lei Chien-ying Lin Chia-en 1937 71 23 8\. Lucilla Boari Chiara Rebagliati Tatiana Andreoli 1936 60 16 9\. Bryony Pitman Sarah Bettles Naomi Folkard 1916 65 22 10\. Michelle Kroppen Charline Schwarz Lisa Unruh 1909 65 19 11\. Lidiia Sichenikova Veronika Marchenko Anastasia Pavlova 1889 60 14 12\. Karyna Kazlouskaya Hanna Marusava Karyna Dziominskaya 1882 42 5 ==Turnauspuu== ==Sijoitukset== align=center align=center align=center 4\. 5\. 6\. 7\. 8\. 9\. 10\. 11\. 12\. ==Lähteet== Luokka:Jousiammunta kesäolympialaisissa 2020
Keira Walsh

Keira Walsh (s. 8. huhtikuuta 1997) on englantilainen jalkapalloilija. Hän on pelipaikaltaan keskikenttäpelaaja. Hän on pelannut Englannin naisten maajoukkueessa vuoden 2022 EM-kilpailujen päättyessä 48 maaottelua tekemättä niissä maaleja. MM-kilpailuissa 2019 hän pelasi avauskokoonpanossa viidessä Englannin seitsemästä ottelusta. EM-kilpailuissa 2022 hän voitti kultaa ja hänet valittiin turnauksen tähdistökentälliseen sekä palkittiin loppuottelun parhaana pelaajana. Walsh edustaa seuratasolla Manchester Cityä. == Lähteet == Luokka:Englantilaiset jalkapalloilijat Luokka:Vuonna 1997 syntyneet Luokka:Elävät henkilöt
Beth Mead

Bethany Jane Mead (s. 9. toukokuuta 1995 Whitby) on englantilainen jalkapalloilija. Hän on pelipaikaltaan hyökkääjä. Hän on pituudeltaan 163-senttimetrinen. Hän on pelannut Englannin naisten maajoukkueessa vuoden 2022 EM-kilpailujen loppuun mennessä 45 maaottelua ja tehnyt niissä 28 maalia. Ensimmäisen naisten maaottelunsa hän pelasi huhtikuussa 2018. MM-kilpailuissa 2019 hän pelasi avauskokoonpanossa neljässä ottelussa ja tuli vaihdosta kentälle yhdessä ottelussa. Englannin maajoukkuetta vuonna 2021 valmentanut norjalainen Hege Riise jätti Meadin ulos Ison-Britannian olympiajoukkueesta. Uusi valmentaja, alankomaalainen Sarina Wiegman otti Meadin takaisin maajoukkueeseen ja avauskokoonpanon pelaajaksi. EM-kilpailuissa 2022 Mead pelasi joukkueensa kaikki kuusi ottelua ja voitti kultaa. Hänet palkittiin turnauksen parhaana maalintekijänä hänen tehtyään kuusi maalia ja annettuaan viisi maalisyöttöä, ja hänet palkittiin myös turnauksen parhaana pelaajana. Mead on edustanut seuratasolla Englannin superliigassa pelaavaa lontoolaisseura Arsenalia vuodesta 2017. Aiemmin hän on pelannut Sunderlandissa, jossa pelatessaan hän voitti kaudella 2015 Superliigan maalintekijätilaston tehtyään 14 ottelussa 12 maalia. Heinäkuussa 2015 hän teki hattutempun ottelussa Chelseaa vastaan. Hän on pelannut Englannin liigassa kaikkiaan 128 ottelua ja tehnyt niissä 52 maalia. Sunderlandissa Mead pelasi keskushyökkääjänä mutta Arsenalissa hän on hyökännyt oikealla laidalla Vivianne Miedeman pelatessa keskellä. Mead suoritti liikuntatieteen tutkinnon Teessiden yliopistossa. == Lähteet == Luokka:Englantilaiset jalkapalloilijat Luokka:Vuonna 1995 syntyneet Luokka:Elävät henkilöt
Erin Cuthbert

Erin Cuthbert (s. 19. heinäkuuta 1998 Irvine, Skotlanti) on skotlantilainen jalkapalloilija. Hän on pelipaikaltaan hyökkääjä. Hän on pelannut Skotlannin naisten maajoukkueessa vuoden 2019 MM-kilpailujen päättyessä 33 maaottelua ja tehnyt niissä 11 maalia. MM-kilpailuissa hän pelasi Skotlannin kaikki kolme ottelua alusta loppuun ja teki yhden maalin Argentiinaa vastaan. Cuthbert on edustanut vuodesta 2016 englantilaisseura Chelseaa. Sitä ennen hän pelasi Glasgow Cityssä. == Lähteet == Luokka:Skotlantilaiset jalkapalloilijat Luokka:Vuonna 1998 syntyneet Luokka:Elävät henkilöt
Claire Emslie

Claire Emslie (s. 8. maaliskuuta 1994) on skotlantilainen jalkapalloilija. Hän on pelipaikaltaan hyökkääjä. Hän on pelannut Skotlannin naisten maajoukkueessa helmikuun 2021 loppuun mennessä 32 maaottelua ja tehnyt niissä kahdeksan maalia. MM-kilpailuissa hän pelasi Skotlannin kaikissa kolmessa ottelussa ja teki maalin Englantia vastaan. Hän pelasi ensimmäisen maaottelunsa vuonna 2013. Seuratasolla Emslie on pelannut Skotlannin lisäksi Englannissa, Yhdysvalloissa ja Australiassa. Kesällä 2020 hän siirtyi yhdysvaltalaisesta Orlando Pridesta aluksi lainasopimuksella englantilaisseura Evertoniin, ja vuoden 2020 lopussa hän solmi Evertonin kanssa pysyvän sopimuksen. Aiemmin hän on Englannissa edustanut Bristol Cityä ja Manchester Cityä. == Lähteet == Luokka:Skotlantilaiset jalkapalloilijat Luokka:Vuonna 1994 syntyneet Luokka:Elävät henkilöt
Lisa Evans

Lisa Evans (s. 21. toukokuuta 1992) on skotlantilainen jalkapalloilija. Hän on pelipaikaltaan hyökkääjä. Hän on pelannut Skotlannin naisten maajoukkueessa vuoden 2019 MM-kilpailujen päättyessä 81 maaottelua ja tehnyt niissä 17 maalia. MM-kilpailuissa hän pelasi Skotlannin kaikissa kolmessa ottelussa avauskokoonpanossa. Evans edustaa englantilaisseura Arsenalia. Aiemmin hän on pelannut muun muassa saksalaisseura Bayern Münchenissä. == Lähteet == == Aiheesta muualla == Luokka:Skotlantilaiset jalkapalloilijat Luokka:Vuonna 1992 syntyneet Luokka:Elävät henkilöt
Christie Murray

Christie Murray (s. 3. toukokuuta 1990) on skotlantilainen jalkapalloilija. Hän on pelipaikaltaan keskikenttäpelaaja. Hän on pelannut Skotlannin naisten maajoukkueessa helmikuun 2021 loppuun mennessä 68 maaottelua ja tehnyt niissä viisi maalia. MM-kilpailuissa 2019 hän pelasi yhden ottelun. Murray edustaa kaudella 2020–2021 englantilaisseura Birmingham Cityä. Siirryttyään vuonna 2013 Glasgow Cityn joukkueesta Englantiin hän on edustanut myös Arsenalia, Bristol Academya, Doncaster Bellesia ja Liverpoolia. == Lähteet == Luokka:Skotlantilaiset jalkapalloilijat Luokka:Vuonna 1990 syntyneet Luokka:Elävät henkilöt
Lelang

Lelang oli Kiinan Han-dynastian aikainen sotilasläänitys Korean niemimaan pohjoisosassa. Lelang oli pitkään kiinalaisen kulttuurin tukialue Korean niemimaalla, joskin varsinaiset kiinalaiset lienevät muodostaneen alueen väestön vähemmistön. Lelang heikkeni Han-dynastian heikkenemisen myötä ja kiinalaisvalta alueella lienee kukistunut vuoteen 300 jaa. mennessä. Esimerkiksi kiinan kielellä oli sivistyskielen asema Koreassa kuitenkin vielä pitkään Lelangin luhistumisen jälkeenkin. ==Historia== Kiinalainen vaikutus alkoi ulottua Korean niemimaalle Kiinan pohjoisosissa vaikuttaneen noin 1000 vuotta ennen ajanlaskun alkua perustetun Yan-valtion kaudella. Yan-valtion alueet päätyivät ensin Qin-dynastian (221–206 eaa.) ja sittemmin Han-dynastian (206 eaa. – 220 jaa.) haltuun. Han-dynastian kannalta Korea oli merkittävä alue useista syistä. Dynastia vahvisti otettaan pohjoisista rajoistaan, joita uhkasivat etenkin Mantšurian kansat. Alueelta pystyttiin myös muodostamaan kauppayhteyksiä Koreaan ja Japanin. Kolmanneksi alueelle oli muodostunut kiinalainen yläluokka, jonka etuja kiinalaiset dynastiat pyrkivät valvomaan. Korean niemimaalle perustettiin alun perin neljä sotilasläänitystä (jun), joista Lelang oli yksi. Kolme muuta olivat Xuantu, Lintun ja Chenfan. Lelang käsitti aluksi alueen Jalujoen pohjoispuolella. Myöhemmin siihen liitettiin alueita myös muita alueita hankalasti hallittavina pidetyistä Lintunin ja Chenfanin läänityksistä. Xuantun alue keskittyi puolestaan ajan myötä Korean niemimaan ulkopuolelle. Lelang kukoisti suurin piirtein vuosisadan verran. Lopulta alueella alkoivat vaikuttaa Han-dynastian sisäiset ristiriidat. Han- dynastian sekasorron kausi tunnetaan kapinallisen Wang Manin perustaman Xin- dynastian (9–23 jaa.) aikana. Itse Han-dynastia jakautui läntiseen ja itäiseen Han-dyanstiaan. Lelangin valtataistelujen myötä läntisen Han-dyastian ote Korean niemimaalla rajooittui Lelangin ydinalueeseen Korean luoteisosassa. Han-dynastian kukistuttua lelangissa pitivät valtaa useat eri kiinalaiset sotaherrat Wei- ja Jin-dynastiasta. Samaan aikaan Korean niemimaalle syntyi muita uusia valtakeskuksia, jotka alkoivat uhata kiinalaisen Lelangin asemaa. Kiinalaisvalta lelangissa lienee päättynyt vuoteen 300 jaa. mennessä. Sen tilalle nousi lopulta Goguryeon valtio. Lelangin luhistuttua sen kiinalainen väestö joko palasi Kiinaan, tai sulautui muuhun väestöön. ==Kulttuuri== Suurin osa Lelangin väestöstä lienee edustanut ei-kiinalaista väestönosaa. Alueella lienee kuitenkin asunut myös huomattava määrä han-kiinalaista väestöä. Kiinalainen virkamiehistö vastasi esimerkiksi veronkannosta ja kaupasta Koreassa ja japanissa. Suuri osa kiinalaisista lienee asunut Lelangin pääkaupungissa Joseonissa, eli kiinalaisittain Chaoxianissa. Kaupungin arkeologisissa tutkimuksissa on sittemmin löydetty runsaasti esimerkiksi kiinalaista esineistöä ja rakennuskantaa. Kiinan kielestä tuli Lelangin kaudella Korean sivistyksen kieli. Kielen vaikutuskesta saapui myös kiinalaisen kulttuurin piirteitä, kuten yhteiskuntafilosofiaa ja aineellisen kulttuurin yksityiskohtia. ==Lähteet== Luokka:Kiinan historia Luokka:Korean historia
Caroline Weir

Caroline Weir (s. 20. kesäkuuta 1995) on skotlantilainen jalkapalloilija. Hän on pelipaikaltaan keskikenttäpelaaja. Hän on pelannut Skotlannin naisten maajoukkueessa vuoden 2019 MM-kilpailujen päättyessä 66 maaottelua ja tehnyt niissä kahdeksan maalia. MM-kilpailuissa hän pelasi Skotlannin kaikki kolme ottelua alusta loppuun. Vuonna 2016 hänet valittiin Skotlannin parhaaksi naispelaajaksi. Weir edustaa englantilaisseura Manchester Cityä. == Lähteet == Luokka:Skotlantilaiset jalkapalloilijat Luokka:Vuonna 1995 syntyneet Luokka:Elävät henkilöt
TNGA-pohjalevy

Toyota New Global Architecture (TNGA) on Toyotan kehittämä modulaarinen pohjalevy, joka versiosta riippuen soveltuu etu-, taka- ja nelivetoisille automalleille. Se korvasi edeltäneet MC-, K- ja N-pohjalevyratkaisut. Ensimmäinen TNGA-pohjalevyrakenteelle perustuva malli on vuonna 2015 esitelty Toyota Prius. == TNGA-B == TNGA-B on suunniteltu pieniä automalleja varten. * Toyota Aqua (XP210) (2021–) * Toyota Yaris (XP210) (2019–) * Toyota Yaris Cross (2020–) == TNGA-C == TNGA-C on pohjalevyn ensimmäisenä esitelty versio, ja se on suunniteltu keskikokoluokan autoille, joissa moottori on sijoitettu poikittain. * Lexus UX (2018–) * Toyota C-HR (2016–) * Toyota Corolla (E210) (2018–) * Toyota Corolla Cross (2020–) * Toyota Prius (XW50) (2015–) == TNGA-K == TNGA-K on suunniteltu suuremmille etu- ja nelivetoisille autoille, joissa moottori on sijoitettu poikittain. * Lexus ES (XZ10) (2018–) * Toyota Avalon (XX50) (2018–) * Toyota Camry (XV70) (2017–) * Toyota Highlander (XU70) (2019–) * Toyota RAV4 (XA50) (2018–) == TNGA-N == TNGA-N on suunniteltu suurille taka- ja nelivetoisille autoille, joissa moottori on sijoitettu pitkittäin. * Toyota Crown (S220) (2018–) == TNGA-L == TNGA-L on suunniteltu suurille taka- ja nelivetoisille autoille, joissa moottori on sijoitettu pitkittäin. * Lexus LC (2017–) * Lexus LS (XF50) (2017–) == Lähteet == Luokka:Toyota Motor Corporation Luokka:Autojen pohjalevyt
Kim Little

Kim Little (s. 29. kesäkuuta 1990) on skotlantilainen jalkapalloilija. Hän on pelipaikaltaan keskikenttäpelaaja. Hän on pelannut Skotlannin naisten maajoukkueessa vuoden 2019 MM-kilpailujen päättyessä 136 maaottelua ja tehnyt niissä 54 maalia. MM-kilpailuissa hän pelasi Skotlannin kaikki kolme ottelua alusta loppuun ja teki maalin Argentiinaa vastaan. Lontoon olympialaisissa 2012 hän pelasi Ison-Britannian joukkueessa. Little edustaa Englannin superliigassa pelaavaa englantilaisseura Arsenalia. == Lähteet == == Aiheesta muualla == Luokka:Skotlantilaiset jalkapalloilijat Luokka:Vuonna 1990 syntyneet Luokka:Elävät henkilöt
Sophie Howard

Sophie Howard (s. 17. syyskuuta 1993 Hanau, Saksa) on saksalais- skotlantilainen jalkapalloilija. Hän on pelipaikaltaan puolustaja. Hän on pelannut Skotlannin naisten maajoukkueessa vuoden 2019 MM-kilpailujen päättyessä 16 maaottelua ja tehnyt niissä yhden maalin. MM-kilpailuissa hän pelasi kahdessa ottelussa. Hän kuului Saksan alle 20-vuotiaiden maajoukkueeseen mutta siirtyi sitten edustamaan isoisänsä kotimaata. == Lähteet == Luokka:Skotlantilaiset jalkapalloilijat Luokka:Vuonna 1993 syntyneet Luokka:Elävät henkilöt
Jennifer Beattie

pienoiskuva|Jennifer Beattie Jennifer ”Jenny” Beattie (s. 13. toukokuuta 1991) on skotlantilainen jalkapalloilija. Hän on pelipaikaltaan puolustaja. Hän on pelannut Skotlannin naisten maajoukkueessa vuoden 2019 MM-kilpailujen päättyessä 127 maaottelua ja tehnyt niissä 23 maalia. MM-kilpailuissa hän pelasi Skotlannin kaikki kolme ottelua alusta loppuun ja teki maalin Argentiinaa vastaan. Beattie edustaa englantilaisseura Arsenalia, jonne hän siirtyi kesäkuussa 2019 Manchester Citystä. == Lähteet == Luokka:Skotlantilaiset jalkapalloilijat Luokka:Vuonna 1991 syntyneet Luokka:Elävät henkilöt
Rachel Corsie

Rachel Corsie (s. 17. elokuuta 1989) on skotlantilainen jalkapalloilija. Hän on pelipaikaltaan puolustaja. Hän on pelannut Skotlannin naisten maajoukkueessa vuoden 2019 MM-kilpailujen päättyessä 112 maaottelua ja tehnyt niissä 16 maalia. MM-kilpailuissa hän pelasi Skotlannin kaikki kolme ottelua alusta loppuun. Syyskuussa 2017 hänet nimettiin maajoukkueen kapteeniksi. Corsie on pelannut useamman vuoden Yhdysvalloissa Seattle Reignin ja Utah Royalsin joukkueissa. == Lähteet == Luokka:Skotlantilaiset jalkapalloilijat Luokka:Vuonna 1989 syntyneet Luokka:Elävät henkilöt
Nicola Docherty

Nicola Docherty (s. 23. elokuuta 1992) on skotlantilainen jalkapalloilija. Hän on pelipaikaltaan puolustaja. Hän on pelannut Skotlannin naisten maajoukkueessa vuoden 2019 MM-kilpailujen päättyessä 21 maaottelua. MM- kilpailuissa hän pelasi kahdessa ottelussa. == Lähteet == Luokka:Skotlantilaiset jalkapalloilijat Luokka:Vuonna 1992 syntyneet Luokka:Elävät henkilöt
Lee Alexander

Lee Alexander (s. 23. syyskuuta 1991) on skotlantilainen jalkapalloilija. Hän on pelipaikaltaan maalivahti. Hän on pelannut Skotlannin naisten maajoukkueessa vuoden 2019 MM-kilpailujen päättyessä 20 maaottelua. MM- kilpailuissa hän pelasi Skotlannin kaikki kolme ottelua. Alexander edustaa kotimaassaan Glasgow Cityä. == Lähteet == Luokka:Skotlantilaiset jalkapallomaalivahdit Luokka:Vuonna 1991 syntyneet Luokka:Elävät henkilöt
Dr. Feelgood (täsmennyssivu)

Dr. Feelgood voi tarkoittaa seuraavia asioita: *Dr. Feelgood, brittiläinen pub rock -yhtye *Dr. Feelgood, Mötley Crüen albumi vuodelta 1989 *”Dr. Feelgood”, Mötley Crüen kappale samannimiseltä albuumilta
Hemolymfa

Hemolymfa on niveljalkaisten eliöiden sisällä kiertävää nestettä, joka on suorassa kosketuksissa sen solukkoon ja vastaa pitkälle selkärankaisten verta. Hemolymfa koostuu nestemäisestä plasmasta, johon hemolymfan solut, hemosyytit, ovat suspendoituneet. Lisäksi plasma sisältää monia kemikaaleja. Se on niveljalkaisille tyypillisen avoimen kiertojärjestelmän keskeinen solukkotyyppi. Niveljalkaisten lisäksi joillakin muilla eliöillä, kuten nilviäisillä, on hemolymfaattinen kiertojärjestelmä. luokka:Niveljalkaiset
Meiolaniformes

Meiolaniformes on sukupuuttoon kuollut kilpikonnamaisten matelijoiden kladi, jonka fossiileja on löydetty Argentiinasta ja Oseaniasta. Se kuuluu Testudinata-kladiin yhdessä nykyisten kilpikonnien kanssa, mutta sitä ei kuitenkaan lueta varsinaiseen kilpikonnien lahkoon (Testudines). Nämä kaksi kehityshaaraa lienevät eronneen toisistaan varhaisjurakaudella. Varhaisimmat Meiolaniformes-fossiilit on löydetty Argentiinasta ja Australiasta, ja ne ovat peräisin varhaisliitukaudelta. Ryhmä ilmestyi luultavasti tätä aiemmin Etelä- Amerikan eteläosissa, mistä se levisi Etelämantereelle ja sieltä edelleen Australiaan. Etelämantereelta ei ole kuitenkaan löydetty Meiolaniformes- fossiileja, mikä vahvistaisi tämän teorian. Meiolaniformes katosi Etelä- Amerikasta eoseenilla, luultavasti koska Patagonian ilmasto viileni ja kuiveni. Kaikki tätä myöhemmät fossiilit on löydetty Oseaniasta. Australian lisäksi useita Meiolaniformes-lajeja on löydetty Tyynenmeren saarilta (Lord Howelta, Uudesta-Kaledoniasta ja mahdollisesti Fidžiltä ja Uudesta- Seelannista), joille ne saapuivat Australiasta luultavasti kelluen, samalla tavalla kuin nykyiset jättiläiskilpikonnat. Meiolaniformes hävisi Australian mantereelta myöhäisellä pleistoseenilla. Pääsyynä uskotaan olleen ihmisen liiallinen hyödyntäminen, mutta myös elinympäristön kuivuminen on saattanut olla vaikuttava tekijä. Lord Howen saarella elänyt Meiolania platyceps kuoli sukupuuttoon jo ennen ihmisen tuloa, mutta Uudessa-Kaledoniassa Meiolaniformes selvisi vielä myöhäiselle holoseenille. Viimeiset yksilöt kuuluivat nimeämättömälle lajille, jonka ihmiset hävittivät noin vuonna 531 jKr. Ihmisten uskotaan käyttäneen näitä suurikokoisia matelijoita ravinnokseen. Varhaisilla Meiolaniformes-lajeilla oli ulkonemia ohimoaukon yläpuolella, jotka Meiolaniidae-lajeilla olivat kehittyneet selviksi sarviksi. Lajien kilven muoto vaihteli soikeasta lähes pyöreään. == Luokittelu == * Kladi: †Meiolaniformes ** Suku: †Chubutemys ** Suku: †Otwayemys ** Suku: †Patagoniaemys ** Suku: †Peligrochelys ** Suku: †Trapalcochelys ** Heimo: †Meiolaniidae *** Suku: †Gaffneylania *** Suku: †Meiolania *** Suku: †Ninjemys *** Suku: †Niolamia *** Suku: †Warkalania === Fylogenia === Joyce (2017): Sterli (2015). Kladogrammista on jätetty pois Trapalcochelys, Patagoniaemys ja Gaffneylania, joiden sukulaissuhteet ovat epäselvät. == Lähteet == Luokka:Diapsidit Luokka:Esihistorialliset matelijat
Hättö

Hättö on Inkoossa sijaitseva saari. Ragnar Kreuger istutti saarelle Suomen ensimmäiset muflonit vuonna 1939. Hättö, siihen nykyisin kannaksella liittyvä Lillhättan sekä läheiset Ormskär, Ändholm ja Harun muodostavat luonnonsuojelualueen. ==Katso myös== * Säppi ==Lähteet== Luokka:Suomenlahden saaret Luokka:Inkoon saaret
Commando (videopeli)

Commando () on Capcomin kehittämä ja julkaisema ammuntapeli. Peli on julkaistu vuonna kolikkopelinä ja sen jälkeen käännetty useille muille alustoille. Peli on julkaistu nimellä Space Invasion Saksassa. Pelille on julkaistu seuraaja nimellä Mercs. == Pelaaminen == Peli on pystysuuntaan näyttöä vierittävä ammuntapeli, jossa pelaaja ohjaaja jalkaisin liikkuvaa sotilasta. Pelaaja voi liikkua kahdeksaan suuntaan mutta näyttö liikkuu vain ylöspäin. == Vastaanotto == Pelin Amiga-versio on saanut Amiga Format -lehden arvostelussa arvosanaksi 71%. == Kiistat == Commodore 64 -version julkaissut Elite Systems esti Alligata Softwaren Who Dares Wins -pelin julkaisun oikeuden päätöksellä, koska se muistutti liikaa Commandoa. == Myynti == Pelisarja on myynyt 1,2 miljoonaa kappaletta. == Muuta == Commodore 64 -version musiikin on tehnyt Rob Hubbard. == Lähteet == == Aiheesta muualla == * * * * * Luokka:Vuoden 1985 videopelit Luokka:Capcomin kolikkopelit Luokka:Amiga-pelit Luokka:Amstrad CPC -pelit Luokka:Apple II -pelit Luokka:Atari 2600 -pelit Luokka:Atari 7800 -pelit Luokka:Atari ST -pelit Luokka:BBC Micro -pelit Luokka:Commodore 16 -pelit Luokka:Commodore 64 -pelit Luokka:Acorn Electron ja BBC Micro -pelit Luokka:FM-7-pelit Luokka:Intellivision-pelit Luokka:MSX-pelit Luokka:Nintendo Entertainment System -pelit Luokka:NEC PC-8801 -pelit Luokka:ZX Spectrum -pelit
Intian presidentinvaali 2012

Intian presidentinvaali 2012 oli valitsijamiesvaali, jossa Intian parlamentin molempien kamarien edustajat sekä osavaltioiden lainsäätäjät valitsivat maahan uuden presidentin. Vaalit voitti entinen talousministeri Pranab Mukherjee, josta tuli Intian kolmastoista presidentti. Intian vaalitavasta johtuen eri osavaltioiden edustajien äänillä on eri painoarvo, joka riippuu osavaltion väkiluvusta. Äänioikeutettuja oli yhteensä 4896, joista 776 oli parlamentin jäseniä ja 4120 osavaltion lainsäätäjiä. Ehdokkaina olivat entinen talousministeri Pranab Mukherjee ja parlamentin alahuoneen edustaja, P. A. Sangma, joka oli mukana perustamassa Nationalist Congress Party -puoluetta. Sangma jätti perustamansa puolueen voidakseen osallistua presidentinvaaleihin. Sangmaa kannattivat vaaleissa pääasiassa Kansallisen demokraattisen allianssin (NDA) -puolueet, joista merkittävin oli Intian kansanpuolue. Mukherjee edusti Yhdistynyttä edistyksellistä allianssia (UPA), jonka merkittävin puolue oli Intian kongressipuolue, mutta sai sen lisäksi tukea NDA:n perinteisiltä liittolaisilta Shiv Sena ja Janata Dal (United) -puolueilta. ==Lähteet== Luokka:Vuoden 2012 vaalit Luokka:Intian presidentinvaalit
Elina Pekkarinen

Elina Pekkarinen (s. 1975 Espoo) on suomalainen valtiotieteiden tohtori ja dosentti. Hän on toiminut Suomen lapsiasiavaltuutettuna toukokuun 2019 alusta alkaen. Valtioneuvosto nimitti Pekkarisen toiselle viisivuotiskaudelle 1.5.2024 alkaen. Pekkarinen on valmistunut valtiotieteiden tohtoriksi Helsingin yliopistosta vuonna 2010. Hän alkoi vuonna 1995 opiskella Helsingin yliopistossa eläintieteitä, mutta vaihtoi valtiotieteelliseen tiedekuntaan vuonna 1998 opiskelemaan sosiaalityön oppialaa. Hän on Helsingin yliopiston dosentti, ja hän on toiminut aiemmin Turun yliopiston sosiaalityön ma. professorina. Hän teki väitöskirjansa Stadilaispojat, rikokset ja lastensuojelu nuorisorikollisuudesta. Pekkarinen on aiemmin työskennellyt ohjaajana Helsingin Naulakallion hoitokodissa, sosiaalityöntekijänä muun muassa Itäkeskuksen sosiaalipalvelutoimistoissa ja Kettutien sosiaalipalvelutoimistossa sekä Helsingin sosiaalipäivystyksessä. Lisäksi Pekkarinen on tehnyt pitkän uran tutkijana Nuorisotutkimusseura ry:ssä. Pekkarinen on toiminut lukuisissa luottamustehtävissä, kuten Lapsuudentutkimuksen seuran puheenjohtajana vuosina 2013–2017 ja Helsingin hallinto-oikeuden lastensuojelun asiantuntijajäsenenä vuosina 2009–2019. Pekkarinen on vannonut tuomarinvalan vuonna 2009. Hänellä on kolme aikuista poikaa ja yksi lapsenlapsi. Vuonna 2023 Elina Pekkarinen valittiin Euroopan lapsiasiavaltuutettujen verkoston ENOC:n (European Network of Childombudspersons for Children ENOC) puheenjohtajistoon. 20.9.2024 hänet valittiin ENOC:n puheenjohtajaksi. Lapsiasiavaltuutettu Elina Pekkarinen valittiin Eeva-lehden lukijaäänestyksessä Vuoden Eevaksi vuonna 2021. Vuonna 2023 Pekkarinen sai Huoltaja-säätiön ensimmäisen Sosiaalialan vaikuttaja -palkinnon. Vuonna 2024 Vanhus- ja lähimmäispalvelun liitto VALLI ry valitsi Pekkarisen Vuoden isovanhemmaksi. Helsingin yliopiston alumniyhdistys valitsi Pekkarisen Vuoden Alumniksi 2025. Joulukuussa 2024 hän toimi Ekumeeninen joulu Suomen Turussa -tilaisuuden humanitaarisen viestin tuojana. Elina Pekkarisen isä on taloustieteilijä Jukka Pekkarinen ja veli tutkimusprofessori Tuomas Pekkarinen . == Lähteet == Luokka:Suomalaiset virkamiehet Luokka:Vuonna 1975 syntyneet Luokka:Elävät henkilöt
Tomas Lebe

Tomas Lebe (suomalaisessa historiankirjoituksessa junkkeri Tuomas tai Tuomas- junkkeri; k. 2. marraskuuta 1522 Tynnelsö, Ruotsi) oli tanskalainen sotilas, joka toimi Turun linnan linnanpäällikkönä vuosina 1521–1522 ja puolusti linnaa ruotsalais-suomalaisilta piiritysjoukoilta. Hän on jäänyt Suomen historiaan määräämiensä armottomien teloitusten vuoksi. Leben vaiheista ennen hänen Suomeen saapumistaan ei tiedetä paljon. Vuonna 1520 hänen tiedetään neuvotelleen Königsbergissä Tanskan edustajana Saksalaisen ritarikunnan suurmestarin Albrekt Brandenburgilaisen kanssa palkkasoturien värväämisestä. Hän osallistui myöhemmin samana vuonna Tanskan kuningas Kristian II:n sotaretkeen Ruotsia vastaan. Kruunautettuaan itsensä Ruotsin kuninkaaksi Kristian II nimitti valtakunnan eri linnoihin itselleen uskollisia päälliköitä. Lebe kuului kesällä 1521 jonkin aikaa Tukholman linnan päällikkökuntaan, ja saman vuoden syksyllä hänet nimitettiin Suomeen Turun linnan käskynhaltijaksi Wulf von Grewendorpin tilalle. Kustaa Vaasan Ruotsissa nostattamaa kapinaa tukeneet Nils Arvidinpojan komentamat joukot piirittivät pian Turun linnan, mutta Lebe puolusti sitä sitkeästi ja taitavasti. Joulukuussa 1521 hän teki vastahyökkäyksen ja aiheutti piirittäjille suuret miestappiot. Kuukausia kestäneen piirityksen aikana Lebe teloitutti useita linnaan tanskalaismielisyytensä vuoksi paenneita suomalaisia porvareita, joita hän eri syistä epäili pettureiksi. Hän hirtätti linnan muurille muun muassa Nils Arvidinpojan veljen Bengtin. Ruotsalaisen historioitsijan Peder Swartin mukaan Kristian II lähetti tammikuussa 1522 Lebelle määräyksen mestauttaa kaikki Turun linnassa olleet ruotsalaiset ja suomalaiset. Teloitetuiksi joutuivat muun muassa entinen Viipurin linnan päällikkö Tönne Erikinpoika Tott ja Pohjois-Suomen laamanni Henrik Steninpoika Renhuvud. Teloituksen välttänyt Erik Fleming loikkasi piirittäjien puolelle. Tanskalainen amiraali Søren Norby vapautti lopulta Turun linnan piirityksestä keväällä 1522.Tietosanakirja (1914), s. 1261 Runeberg.org. Viitattu 10.6.2019. Leben johtama laivasto lähti syksyllä 1522 viemään Suomesta muonavaroja niinikään kapinallisten piirittämään Tukholmaan, mutta jäi Tukholman saariston Furusundissa Erik Flemingin ja lyypekkiläisten yhtyneen laivaston väijytykseen. Vangiksi jäänyt Lebe hirtettiin Tynnelsössä. Tarinan mukaan hän valitti siitä, että hänet hirtettiin niiniköyteen, vaikka aatelisena hänellä olisi ollut oikeus hamppuköyteen. ==Lähteet== Luokka:Tanskalaiset sotilaat Luokka:Suomen linnanvoudit ja linnanpäälliköt Luokka:Teloitetut Luokka:Suomen keskiajan henkilöt Luokka:Syntymävuosi tuntematon Luokka:Vuonna 1522 kuolleet
Anirasetaami

Anirasetaami (kauppanimet Draganon, Sarpul, Ampamet, Memodrin, Referan), tunnetaan myös nimellä N-anisoyyli-2-pyrrolidinoni on lääkeaine, jota käytetään Euroopassa reseptilääkkeenä. Yhdysvalloissa lääkettä ei ole hyväksytty käyttöön. Ainetta pidetään nootropiinina, psykoaktiivisena aineena, joka vaikuttaa keskushermostoon välittäjäaineiden kuten serotoniinin ja dopamiinin välityksellä. Sen on arveltu voivan parantaa esimerkiksi muistia. Sen sivuvaikutuksista ei ole toistaiseksi varmuutta. ==Lähteet== Luokka:Lääkkeet Luokka:Psykoaktiiviset aineet
Estefanía Banini

Estefanía Banini (s. 21. kesäkuuta 1990) on argentiinalainen jalkapalloilija. Hän on pelipaikaltaan keskikenttäpelaaja. Hän on pelannut Argentiinan naisten maajoukkueessa vuoden 2019 MM-kilpailujen päättyessä 36 maaottelua ja tehnyt niissä yhdeksän maalia. MM-kilpailuissa 2019 hän toimi maajoukkueen kapteenina ja pelasi kaikissa kolmessa ottelussa avauskokoonpanossa. Banini on edustanut chileläisseura Colo-Coloa sekä pelannut sen jälkeen Yhdysvalloissa ja Espanjassa. == Lähteet == Luokka:Argentiinalaiset jalkapalloilijat Luokka:Vuonna 1990 syntyneet Luokka:Elävät henkilöt
Mariela Coronel

Mariela Coronel (s. 20. kesäkuuta 1981) on argentiinalainen jalkapalloilija. Hän on pelipaikaltaan keskikenttäpelaaja. Hän on pelannut Argentiinan naisten maajoukkueessa vuoden 2019 MM-kilpailujen päättyessä 30 maaottelua ja tehnyt niissä yhden maalin. MM-kisajoukkueeseen hän on kuulunut vuosina 2003 ja 2019 sekä olympiajoukkueeseen vuonna 2008. MM-kilpailuissa 2019 hän pääsi kentälle yhdessä ottelussa vaihtopelaajana. Coronel on pelannut seuratasolla toistakymmentä vuotta Espanjassa. == Lähteet == Luokka:Argentiinalaiset jalkapalloilijat Luokka:Vuonna 1981 syntyneet Luokka:Elävät henkilöt
Florencia Bonsegundo

Florencia Bonsegundo (s. 14. heinäkuuta 1993) on argentiinalainen jalkapalloilija. Hän on pelipaikaltaan hyökkäävä keskikenttäpelaaja. Hän on pelannut Argentiinan naisten maajoukkueessa vuoden 2019 MM-kilpailujen päättyessä 38 maaottelua ja tehnyt niissä 12 maalia. MM-kilpailuissa hän pelasi joukkueen kaikissa kolmessa ottelussa avauskokoonpanossa, ja Skotlantia vastaan hän teki yhden maalin rangaistuspotkusta, minkä lisäksi Skotlannin maalivahdin omaksi maaliksi merkitty tilanne syntyi Bonsegundon laukauksesta. == Lähteet == Luokka:Argentiinalaiset jalkapalloilijat Luokka:Vuonna 1993 syntyneet Luokka:Elävät henkilöt
Ruth Bravo

Ruth Bravo (s. 6. maaliskuuta 1992) on argentiinalainen jalkapalloilija. Hän on pelipaikaltaan keskikenttäpelaaja. Hän on pelannut Argentiinan naisten maajoukkueessa vuoden 2019 MM-kilpailujen päättyessä 22 maaottelua ja tehnyt niissä yhden maalin. MM-kilpailuissa hän pelasi Argentiinan kaikissa kolmessa ottelussa avauskokoonpanossa. == Lähteet == Luokka:Argentiinalaiset jalkapalloilijat Luokka:Vuonna 1992 syntyneet Luokka:Elävät henkilöt
Yael Oviedo

Yael Oviedo (s. 22. toukokuuta 1992) on argentiinalainen jalkapalloilija. Hän on pelipaikaltaan hyökkääjä. Hän on pelannut Argentiinan naisten maajoukkueessa vuoden 2019 MM-kilpailujen päättyessä 25 maaottelua ja tehnyt niissä kaksi maalia. MM-kilpailuissa hän pääsi kentälle vain yhden ottelun loppuhetkiksi. Oviedo edusti kolme vuotta espanjalaisseura Granadaa, josta hän siirtyi Rayo Vallecanoon tammikuussa 2019. == Lähteet == Luokka:Argentiinalaiset jalkapalloilijat Luokka:Vuonna 1992 syntyneet Luokka:Elävät henkilöt